
	PASLAUGŲ PIRKIMO SUTARTIS Nr. 

	202.. m. _____________ d.
 Kaunas

	Viešoji įstaiga Vytauto Didžiojo universitetas (toliau – Perkančioji organizacija), juridinio asmens kodas: 111950396, buveinės adresas: K. Donelaičio g. 58, LT-44248 Kaunas, Lietuvos Respublika, atstovaujamas mokslo prorektorės prof. dr. Julijos Kiršienės, veikiančios pagal 2022-01-03 rektoriaus įsakymą Nr. 1a,

	ir

	„............................“, (toliau – Tiekėjas), juridinio asmens kodas: …………………, buveinės adresas: ........................., atstovaujama ............................, veikiančio/-ios pagal..................................,

	

	toliau abi šalys kartu yra vadinamos „Šalimis“, o kiekviena atskirai – „Šalimi“, susitarė ir sudarė šią paslaugų pirkimo sutartį (toliau – Sutartis):

	

	1. 
	SUTARTIES OBJEKTAS

	1.1. 
	Pirkimo sutarties objektas: J. Jonutytės knygos „Norma ir galia gyvenimo pasakojimuose“ redagavimo, maketavimo ir leidybos paslaugos (toliau – Paslaugos) .

	1.2. 
	Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ ir Sutarties priede Nr. 2 „Pasiūlymas“.

	1.3. 
	Tiekėjas įsipareigoja suteikti Perkančiajai organizacijai Paslaugas ne vėliau kaip per 6 (šešis) mėnesius nuo ​Sutarties įsigaliojimo dienos. Perkančioji organizacija įsipareigoja priimti kokybiškas Paslaugas ir už jas atsiskaityti šios Sutarties 3 skyriuje nustatyta tvarka.

	2. 
	ŠALIŲ ĮSIPAREIGOJIMAI IR TEISĖS

	2.1. 
	Tiekėjas įsipareigoja:

	2.1.1. 
	laiku ir tinkamai teikti Perkančiajai organizacijai kokybiškas Paslaugas vadovaudamasis Sutarties sąlygomis;

	2.1.2. 
	kai teikiant Paslaugas reikia pasinaudoti iš Perkančiosios organizacijos gautais įgaliojimais, sąžiningai priimti atitinkamus sprendimus;

	2.1.3. 
	konkrečiai nurodyti, kokia informacija reikalinga iš Perkančiosios organizacijos laiku ir tinkamai teikti Perkančiajai organizacijai Paslaugas. Parengtą paklausimą perduoti Perkančiosios organizacijos asmeniui, atsakingam už sutarties vykdymą bei kontrolę;

	2.1.4. 
	Perkančiajai organizacijai pareiškus pretenzijas (pastabas) Tiekėjui dėl suteiktų Paslaugų kokybės, pagal pateiktas pretenzijas (pastabas) neatlygintinai ištaisyti klaidas ir (ar) trūkumus per Perkančiosios organizacijos nustatytą terminą;

	2.1.5. 
	laikytis konfidencialumo reikalavimų;

	2.1.6. 
	teikiant Paslaugas bendradarbiauti ir konsultuotis su Perkančiąja organizacija;

	2.1.7. 
	nedelsiant informuoti Perkančiąją organizaciją apie bet kurias aplinkybes, kurios trukdo ar gali sutrukdyti Tiekėjui tinkamai ir laiku suteikti paslaugas;

	2.1.8. 
	Paslaugos turi būti teikiamos vadovaujantis visais privalomais Paslaugų teikimą reglamentuojančiais teisės aktais; 

	2.1.9. 
	vykdyti kitas Sutartyje nustatytas pareigas;

	2.2. 
	Perkančioji organizacija įsipareigoja:

	2.2.1. 3
	sudaryti tinkamas sąlygas Paslaugų teikimui, t. y. suteikti visą reikiamą informaciją bei dokumentus tinkamam Paslaugų suteikimui;

	2.2.2. 
	bendradarbiauti su Tiekėju;

	2.2.3. 
	už tinkamai suteiktas Paslaugas atlyginti Tiekėjui šios Sutarties 3 skyriuje numatyta tvarka;

	2.2.4. 
	priimti laiku ir kokybiškai suteiktas Paslaugas kaip numatyta Sutarties 2.1.1. punkte ir už jas atsiskaityti;

	2.2.5. 
	informuoti Tiekėją apie netinkamą Sutarties vykdymą ne vėliau kaip per 3 (tris) darbo dienas.

	2.3. 
	Šalių teisės:

	2.3.1. 
	Perkančioji organizacija turi teisę nepriimti nekokybiškai bei ne laiku suteiktas Paslaugas ir reikalauti Tiekėjo pašalinti trūkumus;

	2.3.2. 
	Perkančioji organizacija turi teisę reikalauti, kad Tiekėjas atlygintų nuostolius dėl netinkamo Paslaugų suteikimo ar nesuteikimo;

	2.3.3. 
	Tiekėjas turi teisę reikalauti, kad už tinkamai ir kokybiškai suteiktas Paslaugas būtų apmokėta šioje Sutartyje nustatyta tvarka.

	2.4. 
	Šalys viena kitai įsipareigoja:

	2.4.1. 
	nei viena Šalis neturi teisės perleisti trečiajai šaliai visų arba dalies teisių ir pareigų pagal šią Sutartį be išankstinio raštiško kitos Šalies sutikimo;

	2.4.2. 
	abi Šalys įsipareigoja neatskleisti jokios konfidencialios informacijos trečioms šalims nei Sutarties vykdymo metu, išskyrus Lietuvos Respublikos įstatymuose numatytas išimtis.

	3. 
	SUTARTIES KAINA IR ATSISKAITYMO TVARKA

	3.1. 
	Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuotos kainos kainodara. Už suteiktas kokybiškas Paslaugas, Perkančioji organizacija mokės Tiekėjui pagal Paslaugų kainą, kuri nurodyta Sutarties 2 priede.  

	3.2. 
	Pradinės Sutarties vertė yra (nurodyti sumą skaičiais) Eur (nurodyti sumą žodžiais) be pridėtinės vertės mokesčio (toliau – PVM). PVM sudaro (nurodyti sumą skaičiais) Eur (nurodyti sumą žodžiais). Sutarties kaina yra (nurodyti sumą skaičiais) Eur (nurodyti sumą žodžiais) su PVM. Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Paslaugų kiekį ir (ar) apimtį.

	3.3. 
	Sutarties kaina bus peržiūrėta pagal šias kainų peržiūros sąlygas: 

	3.3.1. 
	Padidėjus arba sumažėjus PVM tarifui, kaina atitinkamai didinama arba mažinama. Kaina atitinkamai perskaičiuojama per 1 (vieną) darbo dieną po atitinkamo teisės akto paskelbimo „Teisės aktų registre“, tačiau, jeigu pačiame teisės akte numatyta vėlesnė įsigaliojimo data, tokiu atveju – per 1 (vieną) darbo dieną po atitinkamo teisės akto įsigaliojimo datos. Kainos perskaičiavimo formulė pasikeitus PVM tarifui:
kaina be pridėtinės vertės mokesčio, nurodyta šioje Sutartyje + (kaina be pridėtinės vertės mokesčio, nurodyta šioje Sutartyje x pridėtinės vertės mokestis, proc.) = kaina su pridėtinės vertės mokesčiu.

	3.3.2. 
	Kainos perskaičiavimas įforminimas Šalių rašytiniu susitarimu. 

	3.3.3. 
	Kaina įsigalioja nuo Perkančiosios organizacijos ir Tiekėjo susitarimo pasirašymo dienos. 

	3.3.4. 
	Kaina taikoma po kainos perskaičiavimo suteikimo Paslaugoms apmokėti. 

	3.3.5. 
	Pasikeitus kitiems mokesčiams, atsiradus kainų lygio kitimui kaina nebus perskaičiuojama.

	3.4. 
	Atsiskaitymų ir mokėjimų tvarka:

	3.4.1. 
	už suteiktas Paslaugas Perkančiajai organizacijai atsiskaitoma vadovaujantis Paslaugų kaina, nurodyta Sutarties 2 priede;

	3.4.2. 
	Tiekėjas finansinius dokumentus (sąskaitas faktūras) teikia Perkančiajai organizacijai savo sąskaita tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis. Perkančioji organizacija elektronines sąskaitas faktūras priima ir apdoroja naudodamasi informacinės sistemos SABIS priemonėmis, išskyrus mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Perkančiosios organizacijos ir Tiekėjo bendravimas ir keitimasis informacija naudojantis šia sistema, todėl vykdant Sutartį sąskaitos faktūros gali būti teikiamos ne elektroninėmis priemonėmis. Šiame punkte elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. 
Mokėjimo dokumentų pateikimo informacinės sistemos SABIS priemonėmis išlaidos yra įskaičiuotos į Sutarties kainą.

	3.4.3. 
	Mokėjimai bus vykdomi tokia tvarka:

	3.4.3.1. 
	per 30 (trisdešimt) kalendorinių dienų nuo dienos, kai Perkančioji organizacija gauna sąskaitą faktūrą;

	3.4.3.2. 
	jeigu sąskaitos faktūros gavimo diena neaiški, – per 30 (trisdešimt) kalendorinių dienų nuo paslaugų suteikimo dienos (perdavimo - priėmimo akto pasirašymo dienos). Sąskaitos faktūros gavimo diena yra laikoma neaiškia, jeigu sąskaita faktūra Perkančiajai organizacijai išrašyta ir išsiųsta nesinaudojant elektroninėmis priemonėmis;

	3.4.3.3. 
	kai Perkančioji organizacija sąskaitą faktūrą gauna anksčiau, negu jam suteiktos paslaugos, – per 30 (trisdešimt) kalendorinių dienų nuo paslaugų suteikimo dienos (perdavimo - priėmimo akto pasirašymo dienos);

	3.4.3.4. 
	kai Sutartyje yra nustatyta priėmimo ir (ar) patikrinimo procedūra, kuria turi būti patikrinta, ar paslaugos atitinka  Sutarties sąlygas, ir jeigu Perkančioji organizacija gauna sąskaitą faktūrą anksčiau arba paslaugų priėmimo ir (ar) patikrinimo dieną, – per 30 (trisdešimt) kalendorinių dienų nuo paslaugų priėmimo ir (ar) patikrinimo dienos (perdavimo - priėmimo akto pasirašymo dienos).

	3.4.4. 
	Šalys susitaria, kad nepaisant to, kas nurodyta mokėjimo pavedimuose, Perkančiajai organizacijai atlikus mokėjimus pagal Sutartį, įmokos pirmiausiai yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).

	4. 
	PASLAUGŲ PERDAVIMO IR PRIĖMIMO TVARKA

	4.1. 
	Tiekėjas perduoda, o Perkančioji organizacija priima tinkamai suteiktas Paslaugas ar jų dalį pagal Paslaugų reikalavimus, nustatytus Sutarties 1 priede.

	4.2. 
	Tinkamai suteiktos Paslaugos, ar jų dalis, įforminamos Šalių pasirašytu Paslaugų perdavimo–priėmimo aktu (-ais) (3 priedas).

	4.3. 
	Perkančioji organizacija per 2 (dvi) darbo dienas pasirašo Paslaugų perdavimo–priėmimo aktą arba pateikia motyvuotas pastabas, dėl kurių toks Paslaugų perdavimo–priėmimo aktas negali būti pasirašytas. Tiekėjui pašalinus priežastis, dėl kurių buvo pateiktos motyvuotos pastabos, Šalys nedelsiant pasirašo Paslaugų perdavimo–priėmimo aktą. Paslaugų perdavimo–priėmimo aktą (-us) pasirašo Šalių įgalioti asmenys.

	5. 
	ŠALIŲ ATSAKOMYBĖ

	5.1. 
	Šalys atsako už tai, kad Sutartyje nustatyti įsipareigojimai būtų vykdomi tinkamai ir laiku, Lietuvos Respublikos įstatymų nustatyta tvarka.

	5.2. 
	Tiekėjas, neįvykdęs šia Sutartimi prisiimtų įsipareigojimų, numatytų Sutarties 2.1 punkte, Perkančiajai organizacijai pareikalavus, besąlygiškai įsipareigoja atlyginti visą Perkančiosios organizacijos patirtą žalą. Šalys susitaria, kad neįrodinėtinas Perkančiosios organizacijos dėl šios Sutarties pažeidimo patirtos žalos dydis yra 10 % (dešimt procentų) nuo Sutarties kainos su PVM.

	5.3. 
	Tiekėjas, nutraukęs Sutartį ne dėl Perkančiosios organizacijos kaltės, sumoka Perkančiajai organizacijai baudą, lygią 10 % (dešimt procentų) nuo Sutarties kainos su PVM, taip pat atlygina visus nuostolius, susijusius su Sutarties nutraukimu.

	5.4. 
	Perkančioji organizacija turi teisę nemokėti už nekokybiškas Paslaugas, jeigu Tiekėjas atsisako neatlygintinai pašalinti trūkumus.

	5.5. 
	Sutartį nutraukus dėl vienos Šalies kaltės, kita Šalis turi teisę į atlyginimą už iki nutraukimo momento (sužinojimo apie nutraukimą) suteiktas Paslaugas, taip pat į išlaidų ir tiesioginių nuostolių kompensavimą įstatymuose numatyta tvarka.

	5.6. 
	Delspinigių sumokėjimas neatleidžia nuo Sutarties įsipareigojimų vykdymo.

	5.7. 
	Šalių atsakomybė pagal šią Sutartį yra apribota tiesioginiais nuostoliais, nei viena iš Šalių neturi pareigos atlyginti netiesioginių nuostolių (negautų pajamų ir pan.).

	5.8. 
	Šalys atleidžiamos nuo atsakomybės už savo įsipareigojimų pagal Sutartį nevykdymą, jeigu įsipareigojimų neįvykdė dėl nenugalimos jėgos aplinkybių (force majeure), kaip jas apibrėžia Lietuvos Respublikos teisės aktai ir jei apie tokių aplinkybių atsiradimą buvo nedelsiant pranešta kitai Šaliai nurodant nenugalimos jėgos aplinkybės pobūdį, galimą trukmę ir numatomą jos poveikį sutartinių įsipareigojimų vykdymui.
Jei Šalis neinformuoja ar per vėlai informuoja kitą Šalį apie force majeure aplinkybių atsiradimą, tai praranda teisę remtis jomis kaip pagrindu atleidžiančiu nuo atsakomybės ir privalo atlyginti kitai Šaliai dėlto patirtus tiesioginius nuostolius.

	6. 
	SUTARTIES GALIOJIMAS IR NUTRAUKIMAS

	6.1. 
	Sutartis įsigalioja nuo Sutarties pasirašymo dienos ir galioja iki visiško Šalių sutartinių įsipareigojimų įvykdymo pagal Sutartį, bet ne ilgiau kaip 6 (šešis) mėnesius. Sutartis pripažįstama pasibaigusia anksčiau, jeigu Šalys nesilaiko savo įsipareigojimų ir viena Šalis raštu praneša kitai Šaliai apie Sutarties nutraukimą. 

	6.2. 
	Sutartis gali būti pakeista, papildyta ir (ar pratęsta) raštišku Šalių susitarimu.

	6.4.
	Sutartis gali būti nutraukta rašytiniu Šalių susitarimu arba vienos iš Šalių iniciatyva.


	6.5.
	Perkančioji organizacija turi teisę vienašališkai prieš 14 (keturiolika) kalendorinių dienų raštu įspėjęs apie tai Tiekėją, nutraukti Sutartį, jeigu Tiekėjas iš esmės pažeidė Sutartį. Tiekėjo padarytas Sutarties pažeidimas laikomas esminiu, jeigu:

	6.5.1.
	Sutartis buvo pakeista pažeidžiant Lietuvos Respublikos viešųjų pirkimų įstatymo 89 straipsnį; 

	6.5.2.
	paaiškėjo, kad Tiekėjas turėjo būti pašalintas iš Pirkimo procedūros pagal Lietuvos Respublikos viešųjų pirkimų įstatymo 46 straipsnio 1 dalį; 

	6.5.3.
	paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

	6.5.4.
	Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

	6.5.5.
	Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;

	6.5.6.
	Tiekėjas laiku nesuteikia Sutarties 1.1 punkte nurodytų Paslaugų;

	6.5.7.
	Tiekėjas netenka teisės verstis ta veikla, kuri reikalinga Sutarčiai vykdyti;

	6.5.8.
	Tiekėjas nevykdo kitų savo sutartinių įsipareigojimų;

	6.5.9.
	Kitokio pobūdžio Tiekėjo veikimas, neveikimas, aplaidumas turintis neigiamos įtakos Sutarties vykdymui;

	6.5.10. 
	kai nustatoma, kad Tiekėjas, jo subtiekėjai, ūkio subjektai ar specialistai Sutarties vykdymo metu tenkina bent vieną iš draudžiamųjų sąlygų, numatytų Reglamento (ES) 2022/576 5k straipsnyje.

	6.6.
	Perkančioji organizacija turi teisę vienašališkai prieš 30 (trisdešimt) kalendorinių dienų raštu įspėjęs apie tai Tiekėją, nutraukti Sutartį, jeigu:

	6.6.1.
	Tiekėjas yra likviduojamas, su kreditoriais sudaro taikos sutartį, sustabdo ar apriboja ūkinę veiklą, arba jo padėtis pagal šalies, kurioje jis registruotas, įstatymus tampa tokia pati ar panaši;

	6.6.2.
	Tiekėjui iškeliama restruktūrizavimo, bankroto byla, jo atžvilgiu vykdomas bankroto procesas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus;

	6.6.3.
	keičiasi Tiekėjo organizacinė struktūra – juridinis statusas, pobūdis, ar valdymo struktūra ir tai gali turėti įtakos tinkamam Sutarties vykdymui;

	6.6.4.
	Perkančiajai organizacijai finansinės parama neskiriama ar finansinės paramos teikimas sustabdomas, ar nutraukiamas;

	6.7.
	Tiekėjas turi teisę vienašališkai prieš 30 (trisdešimt) kalendorinių dienų raštu įspėjęs apie tai Perkančią organizaciją, nutraukti Sutartį, jeigu:

	6.7.1.
		Perkančioji organizacija nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas – dėl atitinkamos Sutarties dalies, kurią pažeidžia Perkančioji organizacija;




	6.7.2. 
	Perkančioji organizacija yra likviduojama, sustabdo ar apriboja ūkinę veiklą;


	6.7.3.
	Perkančiajai organizacijai iškeliama restruktūrizavimo, bankroto byla, jo atžvilgiu vykdomas bankroto procesas ne teismo tvarka, inicijuotos priverstinio likvidavimo procedūros;

	6.7.4.
	Kitokio pobūdžio Perkančiosios organizacijos veikimas, neveikimas, aplaidumas turintis neigiamos įtakos Sutarties vykdymui.

	6.8.
	Sutartį nutraukus prieš terminą, Sutartį pažeidusi Šalis kitai Šaliai privalo atlyginti visus  dėl to patirtus tiesioginius nuostolius.

	6.9.
	Jei Sutartis nutraukiama be Tiekėjo kaltės, Perkančioji organizacija turi apmokėti už Paslaugas, suteiktas iki Sutarties nutraukimo.

	6.10.
	Perkančioji organizacija vienašališkai nutraukusi Sutartį ne vėliau kaip per 30 (trisdešimt) dienų privalo atsiskaityti su Tiekėją už jai iki Sutarties nutraukimo atliktas kokybiškas Paslaugas.

	7. 
	SUTARČIAI TAIKOMA TEISĖ IR GINČŲ SPRENDIMO TVARKA

	7.1. 
	Sutartis sudaryta, vykdoma ir aiškinama vadovaujantis Lietuvos Respublikoje galiojančiais teisės aktais.

	7.2. 
	Bet kokie ginčai, nesutarimai ar reikalavimai, kylantys iš šios Sutarties ar susiję su ja, yra sprendžiami tiesioginių derybų būdu, o nepavykus susitarti per 30 (trisdešimt) dienų nuo derybų pradžios, – teisme Lietuvos Respublikos įstatymų nustatyta tvarka. Teismingumas nustatomas pagal Perkančiosios organizacijos buveinės vietą.

	8. 
	KONFIDENCIALUMAS

	8.1. 
	Bet kokia informacija (techninė, finansinė, komercinė ir kita) perduota ir gauta Šalims vienai iš kitos sudarant ir vykdant Sutartį, taip pat bet kokia informacija, kuri yra susieta su Šalių bendra veikla ir šia Sutartimi, laikoma konfidencialia.

	8.2. 
	Šalys, įskaitant visus savo darbuotojus ar kitus asmenis, su kuriais Šalys bendradarbiauja vykdydamos veiklą, atsako už konfidencialios informacijos atskleidimą, ir atlygina visus su tuo susijusius tiesioginius nuostolius.

	8.3. 
	Sutarties turinys ir su jos vykdymu susijusi Šalių viena kitai suteikta informacija gali būti atskleista, jeigu to reikia šios Sutarties tikslui pasiekti arba privaloma pagal  Lietuvos Respublikos teisės aktus.

	9. 
	KITOS NUOSTATOS

	9.1. 
	Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatymo 89 straipsnyje numatytais atvejais ir tvarka. 

	9.2. 
	Subtiekėjai:

	9.2.1. 
	Tiekėjas, sudarius Sutartį, tačiau ne vėliau negu Sutartis pradedama vykdyti, įsipareigoja raštu Perkančiajai organizacijai pranešti tuo metu žinomų subtiekėjų pavadinimus, juridinių asmenų kodus (jei pasitelkiamas juridinis asmuo), kontaktinius duomenis ir jų atstovus, nurodydamas konkrečią Sutarties dalį (nurodomos paslaugos, veiklos ar pan.), kuriai pasitelkiami subtiekėjai. Taip pat Perkančioji organizacija reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 

	9.2.2.
	Tiekėjas raštu kreipdamasis į Perkančiąją organizaciją dėl subtiekėjų pasitelkimo (keitimo), kai Tiekėjui subtiekėjai netinkamai vykdo įsipareigojimus arba juos atsisako vykdyti, taip pat tuo atveju, kai subtiekėjai nepajėgūs vykdyti įsipareigojimų Tiekėjui dėl iškeltos bankroto bylos, pradėtos likvidavimo procedūros ir pan. padėties ar kitų priežasčių, privalo pateikti (nurodyti) dokumentus (informaciją), vadovaujantis 9.2.1 punktu.

	9.2.3. 
	Subtiekėjų pasitelkimas nekeičia Tiekėjo atsakomybės dėl Sutarties vykdymo, todėl bet kokiu atveju Tiekėjas privalo būti atsakingas už subtiekėjų, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ir neveikimą.

	9.3. 
	Ūkio subjektai:

	9.3.1. 
	Jei Sutartyje keičiami ūkio subjektai, kurių pajėgumais rėmėsi Tiekėjas, siekdamas atitikti kvalifikacijos reikalavimus, kartu su informacija apie naujus ūkio subjektus turi būti pateikti naujo ūkio subjekto pašalinimo pagrindų nebuvimą (jei taikoma) ir atitiktį kvalifikaciniams reikalavimams patvirtinantys dokumentai. Minėti dokumentai pateikiami tai dienai, kai Tiekėjas kreipiasi į Perkančiąją organizaciją su prašymu pakeisti ūkio subjektus. Perkančioji organizacija reikalauja, kad naujo ūkio subjekto kvalifikacija būtų ne žemesnė nei buvo reikalaujama Pirkimo dokumentuose.

	9.3.2. 
	Tiekėjas raštu kreipdamasis į Perkančiąją organizaciją dėl ūkio subjektų pasitelkimo (keitimo), kai Tiekėjui ūkio subjektai netinkamai vykdo įsipareigojimus arba juos atsisako vykdyti, taip pat tuo atveju, kai ūkio subjektai nepajėgūs vykdyti įsipareigojimų Tiekėjui dėl iškeltos bankroto bylos, pradėtos likvidavimo procedūros ir pan. padėties ar kitų priežasčių, privalo pateikti (nurodyti) dokumentus (informaciją), vadovaujantis 9.3.1 punktu.

	9.3.3. 
	Perkančioji organizacija, gavusi Sutarties 9.3.2 punkte nurodytą raštą, ne vėliau kaip per 10 (dešimt) kalendorinių dienų privalo išnagrinėti raštą bei priimti motyvuotą sprendimą, kurį raštu pateikia Tiekėjui. Šalims nesutarus dėl ūkio subjekto pasitelkimo (keitimo), ginčas sprendžiamas Sutarties 7 dalyje numatyta tvarka. Šalims susitarus, turi būti sudaromas rašytinis Šalių susitarimas dėl ūkio subjekto pasitelkimo (keitimo), kuris įsigalios nuo jame nurodytos datos ir (ar) aplinkybės ir taps neatsiejama šios Sutarties dalimi.

	9.3.4. 
	Ūkio subjektų pasitelkimas nekeičia Tiekėjo atsakomybės dėl Sutarties vykdymo, todėl bet kokiu atveju Tiekėjas privalo būti atsakingas už ūkio subjektų, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ir neveikimą.

	9.4. 
	Perkančioji organizacija numato tiesioginio atsiskaitymo su subtiekėjais (ūkio subjektais) galimybę. Perkančioji organizacija ne vėliau kaip per 3 (tris) darbo dienas nuo Sutarties 9.2.1 ir 9.3.1 punktuose nurodytos informacijos gavimo raštu informuoja subtiekėjus (ūkio subjektus) apie tiesioginio atsiskaitymo galimybę, o subtiekėjas (ūkio subjektas), norėdamas pasinaudoti tokia galimybe, raštu pateikia prašymą Perkančiajai organizacijai. Tais atvejais, kai subtiekėjas (ūkio subjektas) išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Perkančiosios organizacijos, Tiekėjo ir subtiekėjo (ūkio subjekto), kurioje aprašoma tiesioginio atsiskaitymo su subtiekėju (ūkio subjektu) tvarka, atsižvelgiant į Pirkimo dokumentuose ir subtiekimo (ar kitoje) sutartyje nustatytus reikalavimus. Bet kokiu atveju trišalėje sutartyje turi būti numatyta teisė Tiekėjui prieštarauti nepagrįstiems mokėjimams.

	 9.5. 
	Asmens duomenų apsauga:

	9.5.1. 
	Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys vadovaujasi Bendrojo duomenų apsaugos reglamentu (ES) 2016/679 ir kitais asmens duomenų apsaugai taikomais Lietuvos Respublikos įstatymais.

	
9.5.2. 
	Šalys supranta, kad pagal šią Sutartį Šalys viena kitai perduos Sutartį vykdančių darbuotojų asmens duomenis (vardą, pavardę, pareigas, telefono numerį, el. p. adresą), kurie turi būti naudojami ir tvarkomi išskirtinai su šia Sutartimi susijusių įsipareigojimų vykdymui. Perkančioji organizacija ir Tiekėjas patvirtina, kad šioje Sutartyje arba įgaliojimuose nurodyti fiziniai asmenys yra tinkamai informuoti apie jų duomenų perdavimą, todėl Perkančioji organizacija ir Tiekėjas prisiima atsakomybę už bet kokias galinčias kilti pretenzijas dėl asmens duomenų naudojimo šios Sutarties įgyvendinimo tikslu. Perkančioji organizacija ir Tiekėjas patvirtina, jog gauti asmens duomenys bus apskaitomi ir saugomi tik tiek, kiek tai reikalinga šios Sutarties vykdymui.


	9.5.3.
	Šalys susitaria, kad bet koks duomenų subjektas, kuris patyrė žalą dėl to, kad buvo pažeisti bet kurios Šalies šia Sutartimi prisiimti įsipareigojimai, turi teisę reikalauti ir gauti sukeltos žalos atlyginimą iš tos Šalies (pagal šioje sutartyje nurodytas atsakomybės pasiskirstymo ribas), dėl kurios veiksmų ar neapdairumo buvo pažeistos duomenų subjekto teisės.


	9.5.4. 
	Šalys privalo informuoti viena kitą apie bet kokius atstovų, specialistų ir kito personalo bei jų asmens duomenų pasikeitimus, jei šie asmens duomenys buvo perduoti viena kitai.

	9.6.
	Jeigu bet kuri šios Sutarties nuostata yra arba tampa dalinai ar pilnai negaliojanti, tai toji nuostata nedaro negaliojančiomis kitų šios Sutarties nuostatų. Iškilus minėtai problemai, Šalys susitaria kuo skubiau sudaryti papildomą susitarimą ar sutartį, kuriuo negaliojančios šios Sutarties nuostatos būtų pakeistos kitomis, teisiškai veiksmingomis nuostatomis, kurios, kiek tai yra įmanoma, turėtų įtvirtinti tą patį ekonominį ir teisinį efektą, kaip kad buvo siekta susitariant dėl Sutarties nuostatos, kuri neteko galios.

	9.7.
	Tiekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Perkančiosios organizacijos mokėtinas sumas, be išankstinio Perkančiosios organizacijos rašytinio sutikimo. Be Perkančiosios organizacijos išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.

	9.8.
	Šios Sutarties pakeitimai galimi tik sutarus abiem Šalims. Visi Sutarties pakeitimai ir papildymai galioja tik tuo atveju, jei jie padaryti raštu ir pasirašyti Šalių įgaliotų atstovų.

	9.9.
	Visi pranešimai, sutikimai, atsisakymai ir kita korespondencija pagal šią Sutartį arba susijusi su ja privalo būti įforminama raštu, ir laikoma įteikta tinkamai, jeigu ji išsiųsta registruotu laišku, elektroniniu paštu (patvirtinant gavimą) arba pristatyti tiesiogiai šioje Sutartyje nurodytais įprasto arba elektroninio pašto adresais, ar kitais kontaktais, dėl kurių Šalys susitarė. Apie bet kokius adresų, kontaktų ar rekvizitų pasikeitimą Šalys viena kitą privalo informuoti per 5 (penkias) darbo dienas. Jei Šalis nepraneša apie savo adresų, kontaktų ar rekvizitų pasikeitimą, tai pranešimo siuntimas paskutiniu turimu adresu ar prievolės vykdymas vadovaujantis paskutiniais žinomais kitos Šalies rekvizitais yra laikomas tinkamu.

	9.10.
	Sutarties priedai yra neatskiriama Sutarties dalimi.

	9.11.
	Sutarties prieduose naudojamos sąvokos atitinka jų apibrėžimus nurodytus Sutartyje.

	9.12.
	Jei Sutarties priedų ir Sutarties sąlygos tuos pačius dalykus reglamentuoja skirtingai, aukštesnę galią turi Sutarties priedų sąlygos.

	9.13.
	Už sutarties vykdymą ir kontrolę Šalys skiria atsakingais šiuos asmenis:

	9.13.1.
	Iš Perkančiosios organizacijos pusės: ___________, tel._____________, elektroninis paštas _______________.

	9.13.2.
	Iš Tiekėjo pusės: ___________, tel._____________, elektroninis paštas _______________.

	9.14.
	Šalys patvirtina, kad Sutartis atitinka jų valią ir tikruosius jų ketinimus, Sutarties prasmė ir pasekmės Šalims išaiškintos.

	9.15. 
	Dokumentai pateikiami elektronine forma – tiesiogiai suformuoti elektroninėmis priemonėmis ar skaitmeninės originalo kopijos. Vykdydamos Sutartį šalys susitaria laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Perkančiajai organizacijai turi būti pateikti tik elektroniniu formatu, prekių perdavimo ir priėmimo aktai turi būti pasirašomi el. parašu. Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Perkančioji organizacija nurodo tokį būtinumą – tokiu atveju turi būti naudojamas perdirbtas popierius, kuris atitinka Aplinkos apsaugos kriterijų taikymo, vykdant žaliuosius pirkimus, tvarkos aprašą, patvirtintą Lietuvos Respublikos aplinkos ministro 2011 m. birželio 28 d. įsakymu Nr. D1-508 „DĖL APLINKOS APSAUGOS KRITERIJŲ TAIKYMO, VYKDANT ŽALIUOSIUS PIRKIMUS, TVARKOS APRAŠO PATVIRTINIMO.“

	9.16.
	Sutartis sudaroma lietuvių kalba, 1 (vienu) egzemplioriumi, pasirašomu elektroniniu būdu, t. y. kvalifikuotu elektroniniu parašu. Sutartis gali būti sudaroma ir popieriniu formatu, atsižvelgiant į Sutarties 9.15. punkte nurodytą atvejį. Tokiu atveju, Sutartis sudaroma lietuvių kalba, 2 (dviem) vienodą juridinę galią turinčiais egzemplioriais, po 1 (vieną) kiekvienai Šaliai.

	10. 
	ŠALIŲ REKVIZITAI IR PARAŠAI:



	Perkančioji organizacija


__________________________
(parašas)                                  


	Tiekėjas


_________________________
(parašas)                                   

TECHNINĖ SPECIFIKACIJA 

>>>>>>>>>>>>>>>>>>>>>>>>>>>>>>>>>>>>>
  

	Perkančioji organizacija 
[pavadinimas]

	Tiekėjas
[pavadinimas]


		[Pareigos, vardas, pavardė]
___________________________
(parašas)                                    
	 [Pareigos, vardas, pavardė]
__________________________
(parašas)                                   

 PASIŪLYMAS ( pagal pirkimo sąlygų pasiūlymo forma)


>>>>>>>>>>>>>>>>>>>>>>>>>>>>>>>>>>>>>



	Perkančioji organizacija 
[pavadinimas]

	Tiekėjas
[pavadinimas]


		[Pareigos, vardas, pavardė]
___________________________
(parašas)                                    
	 [Pareigos, vardas, pavardė]
__________________________
(parašas)                                   





.

[bookmark: _Toc149218186]PASLAUGŲ PERDAVIMO-PRIĖMIMO AKTAS
[bookmark: _Toc149218187]PRIE           METŲ  SUTARTIES Nr.  .................
 m. ........................
Kaunas

Mes, žemiau pasirašę:
_______________________ (Perkančiosios organizacijos „..........“ vardu)
ir
_______________________ (Tiekėjo „...........“ vardu)
surašėme šį Paslaugų perdavimo-priėmimo aktą, kuriuo patvirtiname, kad vadovaujantis     m. ......... sutartimi Nr.  .........., buvo suteiktos paslaugos:

	Pavadinimas
	Mat. vien.
	Kiekis
	Kaina Eur be PVM
	Kaina Eur su PVM

	paslaugos pagal sutartį XXX
	
	
	
	



1. Viso suteiktas Paslaugas sudaro ...........Eur su PVM, įskaitant visas patirtas išlaidas. Atsižvelgiant į susitarimą, Tiekėjui apmokama kaip nurodyta sutartyje.
1. Šalys patvirtina, kad Paslaugos atliktos ir atitinka sutarties reikalavimus.
1. Šis Paslaugų perdavimo-priėmimo aktas sudaromas 2 (dviem) egzemplioriais, po 1 (vieną) sutarties Šaliai, kurių kiekvienas turi vienodą juridinę galią.
 

	
	





	Perkančioji organizacija 
[pavadinimas]

	Tiekėjas
[pavadinimas]


		[Pareigos, vardas, pavardė]
___________________________
(parašas)                                    
	 [Pareigos, vardas, pavardė]
__________________________
(parašas)                                   









